Butrimiškių tvenkinys
54°25′41″ š. pl. 23°57′4″ r. ilg.﻿ / ﻿54.42806°š. pl. 23.95111°r. ilg.﻿ / 54.42806; 23.95111 Butrimiškių tvenkinys – tvenkinys Lietuvoje, Alytaus rajone, 6 km į šiaurės vakarus nuo Alytaus miesto centro. Tvenkinio ilgis iš pietryčių į šiaurės vakarus – 0,78 km, plotis – iki 0,21 km. Altitudė 88,2 m. Sudarytas užtvenkus bevardį upelį (Rudės III intakas, Peršėkės baseinas) 1,1 km nuo jo žiočių. Krantai aukštoki, aplinkui plyti dirbami laukai. Priešsroviui už 65 m telkšo nedidelis – 1,3 ha tvenkinys. Šiauriniame ir vakariniame krante įsikūręs Butrimiškių kaimas, rytiniame – Daugirdėlių kaimas.